Joruba jezik
<s>Joruba jezik (jor.</s><s>Èdè Yorùbá) je jezik koji se govori u Zapadnoj Africi.</s><s>Joruba je policentrični jezik iz porodice nigersko-kongoanskih jezika koji se danas primarno govori u Nigeriji i Beninu, a manjoj mjeri u ostalim dijelovima Afrike (značajnije, mada manje, zajednice postoje u Togu, Sijeri Leone, Liberiji, itd.) te na području Amerika i Europe; broj govornika je nešto manji od 80,000,000, više od 50% kojih su izvorni govornici.</s>

<s>Ne-vernakularni ostaci ovog jezika, lucumí, liturgijski je jezik santerističke religije u Karibima, koju su utemeljile porobljene Jorube.</s><s>Mnoge jorubanske riječi koriste se u afro-brazilskoj religiji Candomblé.</s><s>Joruba se također koristi u mnogim drugim afro-američkim religijama u Americi i na Karibima.</s>

<s>Klasifikacija i varijante</s>

<s>Joruba jezik spada u malu podskupinu edekiri jezika unutar šire grupe joruboidnih jezika.</s><s>Joruboidni jezici su najveća podskupina unutar voltaško-kongoanskih jezika, koja je pak dio široko rasprostranjene atlantsko-kongoanskih jezika, temeljne podskupine u porodici nigersko-kongoanskih jezika.</s>

<s>Sam jezik sastoji se od nekoliko dijalekata, koji se dijele u pet velikih skupina:</s>

<s>Sjeverozapadni joruba (NWY)
 Sjeveroistični joruba (NEY)
 Središnji joruba (CY)
 Jugoistični joruba (SEY)
 Jugozapadni joruba (SWY)</s>

<s>Jasne granice među dijalektima nemoguće je odrediti, zbog čega postoje i brojne sličnosti među dijalektima.</s><s>Uz to, dijalekti često odgovaraju pojedinim etničkim skupinama koje ih govore.</s>

<s>Historija</s>

<s>Joruba se klasificira zajedno s edekiri jezicima te zajedno s jezicima itsekiri i igala čini posebnu podskupin joruboidnih jezika u sklopu voltaško-nigerske skupine nigersko-kongoanskih jezika.</s><s>Lingvističko jedinstvo nigersko-kongoanskih jezika seže u duboku prahistoriju; procjene se kreću za period od unatrag 15,000 godina (kraj gornjeg paleolita).</s><s>S obzirom na njegovu brojnost i zastupljenost izvan matičnog govornog područja (Zapadna Afrika), joruba je najpopularniji afrički jezik u svijetu.</s>

<s>Prema usmenoj predaji, narod Joruba utemeljila su božanstva Oduduwa i Obatala, koji su uz to stvorili i svijet.</s><s>Iako imaju zajedničku historiju, zajednički naziv za Oduduwinu "djecu" nije se pojavio sve do druge polovice XIX. vijeka.</s><s>Prije ukidanja trgovine robljem, joruba jezik, jezik slobodnih robova iz Freetowna, bio je poznat među Europljanima kao aku, ime koje je dobio od prve riječi pozdrava Ẹ kú àárọ (sh. "dobro jutro") i Ẹ kú alẹ (sh. "dobra večer").</s><s>Kasnije je primijenjeno ime u jariba, odnosno joruba te je u početku bilo ograničeno na Carstvo Oyo.</s><s>Ime se koristilo kod Hausa; njihovo poreklo je nejasno.</s><s>Pod utjecajem Jorube Samuela Ajayija Crowthera, prvog afričkog anglikanskog biskupa u Nigeriji, kao i kasnijih misionara, te razvoja pisanog joruba jezika, ime joruba prošireno je sve jorupske dijalekate.</s>

<s>Prvi tiskan materijal na jorupskom pojavio se tek 1819. godine, a bio je to kratki rječnik jorupskog jezika sadržan u izvještaji s afričke misije engleskog pisca Thomasa Edwarda Bowdicha, koji je tada boravio na području Gane.</s><s>Ovo je bilo relativno kasno za tako rasprostranjen jezik kao što je bio joruba i to se može pripisati činjenici da prije XIX. vijeka, Europljani gotovo da nisu imali nijednu trgovinsku bazu na području obale Joruba.</s><s>Istraživanja u sklopu komparativne lingvistike, glotokronologije, dijalektologije i drugih disciplina - uzimajući u obzir tradicionalne usmene historijske izvore i arheološke nalaze - doprinjela su rasvjetljavanju historije Joruba i njihovog jezika prije tog vremena.</s>

<s>Pismo i gramatika</s>

<s>Ortografija</s>

<s>U XVII. vijeku, službeno pismo joruba jezika bilo je adžamsko, što je forma arapskog pisma.</s><s>Suvremena jorupska ortografija je, pak, nastala djelovanjem crkvenih misija među Jorubama te posrednim djelovanjem ranije spomenutog Crowthera, koji se kasnije osobno posvetio sistematizaciji svog materinjeg jezika.</s><s>Inicijalni tekstovi mahom su bili prijevodi dijelova Biblije, a Crowther je u početku koristio latinično pismo sa samo jednim dijakritičkim znakom, točkom ispod samoglasnika, koja je označavala njegov otvoreni oblik ([ɛ] i [ɔ] / ⟨ẹ⟩ i ⟨ọ⟩).</s><s>Ortografija je s godinama mijenjana kako bi se pismu dodao i ton.</s><s>Godine 1875., crkva je organizirala prvu konferenciju o jorupskoj ortografiji, a standard donesen na njoj poslužio je kao osnova za razvoj ortografije u narednim desetljećima.</s>

<s>Suvremena ortografija derivirana je iz studije Ayọa Bamgboṣea o historiji jorupske ortografije (Yoruba Orthography, 1965.) kao i izvještaja Komisije za jorupsku ortografiju iz 1966. godine; uz tendenciju da se pismo što bolje prilagodi govoru, suvremena ortografija ne razlikuje se puno od starijih varijanti.</s><s>Službeno pismo je latinično, uz dodatke digrafa (gb) te određenih dijakritika (točka, odnosno vertikalna crtica ispod slova) te izgleda ovako (latinična slova ⟨c⟩, ⟨q⟩, ⟨v⟩, ⟨x⟩ i ⟨z⟩ se ne koriste):</s>

<s>Iznimka od ove ortografije je beninski alfabet, koji je drugačije standardiziran 1975. godine u sklopu nacionalnog projekta standardizacije svih beninskih jezika.</s><s>Aktualna beninska ortografija, usvojena nakon revizije 1990. godine, izgleda ovako:</s>

<s>Uz ranije navedene dijakritike, standardna jorupska ortografija koristi još i tri dijakritika kojima se ističu naglasci, a koji se mahom koriste kod samoglasnika; ti dijakritici su onaj za kratki naglasak ⟨´⟩, dugi naglasak ⟨`⟩ i makron ⟨¯⟩, što u praksi izgleda:</s>

<s>Gramatika</s>

<s>Joruba je visoko izolirajući jezik, odnosno jezik s vrlo malo morfema po riječi i gotovo bez ikakve fleksijske morfologije.</s><s>Osnovni sintaktički redoslijed prati formulu subjekt-predikat-objekt, što na primjeru izgleda ovako:</s>

<s>Jednostavni sustav glagola u joruba jeziku uglavnom referira na već dovršene radnje te se često naziva perfektom.</s><s>Složena glagolska vremena postoje te se označavaju dodacima ń (za imperfekt) i ti (za perfekt kao prošlo glagolsko vrijeme).</s><s>Negacija se izražava česticom kò, koja ide prije samog glagola.</s><s>Kao i u mnogim zapadnoafričkim jezicima, česte su serijske glagolske konstrukcije.</s>

<s>Joruba ne poznaje gramatičke rodove, međutim poznaje distinkciju između ljudskih i neljudskih imenica; ona se, doduše, reflektira samo u upitnim rečenicama, kada se za ljude koristi upitna zamjenica tani (tko?), dok se za ostale imenice koristi zamjenica kini (što?).</s><s>Asocijativne veze među imenicama (što pokriva i posvojne, odnosno genitivne konstrukcije) postoje i vode se po formuli modificirana riječ-modifikator, s tim da su moguće i složene konstrukcije; plural se označava posebnom česticom.</s>

<s>Jezik poznaje dva temeljna prijedloga - ní (sh. na, u) i sí (sh. prema) - prvi od kojih označava lokaciju i izostanak kretanja, a drugi specificira upravo kretanje prema nekoj lokaciji.</s><s>Položaj i smjerovi konstruiraju se kombiniranjem ovih prijedloga s općim prostornim imenicama, a historijski su, velikim dijelom, vezani uz dijelove tijela.</s>

<s>Reference</s>

<s>Literatura</s>

<s>Bibliografski izvori</s>

<s>Oyètádé, B. Akíntúndé & Buba, Malami (2000) 'Hausa Loan Words in Yorùbá', in Wolff & Gensler (eds.) Proceedings of the 2nd WoCAL, Leipzig 1997, Köln: Rüdiger Köppe, 241-260.</s>

<s>Historija</s>

<s>Rječnici</s>

<s>Gramatika</s>

<s>The first grammar of Yoruba.</s>

<s>Vanjske veze</s>

<s>Omniglot: Yoruba orthography
 Yoruba dictionary
 Yoruba Translation - Free online translation service instantly Yorùbá.
 kasahorow Yoruba Dictionary
 Ọrọ èdè Yorùbá
 xLingua: Yoruba-Online-Dictionary English-Yoruba / Yoruba-English 
 Sabere d'owo Yoruba video drama series.</s><s>Radio Abeokuta (2006).</s><s>Yoruba Grammar
 Pan-African Localization page for Yoruba
 Yoruba in North America 
 Journal of West African Languages: Yoruba
 yorubaweb.com
 Yoruba blog (features bilingual texts in Yoruba and English, including folklore)
 Abibitumi Kasa Yorùbá Language Resources</s>

<s>Nigersko-kongoanski jezici
Jezici Benina
Jezici Nigerije
Jezici Toga</s>

